Notum sit omnibus quod Pontius Groilloz et Ugo frater eius et Iohannes filius eiusdem Ugonis laude omnium heredum suorum dederunt Deo et beate Marie et ecclesie de Miratorio in elemosinam perpetuo possidendam Lou Munnays subtus Villarium, ut facerent ibi molendinum et fullones et batours et quicquid voluerint ad utilitatem ecclesie de Miratorio. Insuper addiderunt huic dono pratum quod habebant in Walurillum et viam per medium pratum a parte montis Gervasii, et terram quamdam ad Talous, iuxta terram quam ibi possident fratres Miratorii. Pro recognitione horum donorum habuerunt predicti fratres scilicet Pontius et Ugo XX solidos et duas cappas. Horum omnium testes sunt : Morannus abbas de Miratorio, Iohannes prior, Robertus subprior, Guigo, Petrus cantor, Martinus Berengerius, Guido de Prisse, Symon monachi supradicte domus, Guillelmus clericus filius Iayot de Chivrel, Guido Baldulfus, Guido Roollas ambo milites, Guillelmus de Torum, Bernardus filius Galonis. Laudaverunt hec omnia Elisabez uxor Pontii, Humbertus sacerdos, Haymo, Borna filii eorum. Similiter laudaverunt hec omnia Iornoz uxor Ugonis, Iacobus clericus, Guido, Willelmus, Ermeniarz liberi eorum. De quorum omnium laude testes sunt : Guillermus Vicarius, Iayoz, Iohannes Mettifua, Bernardus Blenchoz, Guido Mareschaus et Radulfus frater eius, Girardus, Humbertus Descombes fratres, Iohannes Boychoz. Et ut hec omnia rata et perpetua haberentur, Pontius archipresbiter de Coloinne sigillum suum apposuit in testimonium anno ab Incarnatione Domini millesimo Co nonagesimo nono mense decenbris XVIII kalendas ianuarii, Stephano et Guillelmo consulibus.